মার্টিন ডনেলি
মার্টিন প্যাটারসন ডনেলি (; জন্ম: ১৭ অক্টোবর, ১৯১৭ - মৃত্যু: ২২ অক্টোবর, ১৯৯৯) নরুয়াগিয়ায় জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ থেকে ১৯৪৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও ক্যান্টারবারি দলের প্রতিনিধিত্ব করেছেন। ইংরেজ কাউন্টি ক্রিকেটে ওয়ারউইকশায়ার, মিডলসেক্স, মেরিলেবোন ও অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ‘স্কুইব’ ডাকনামে পরিচিত মার্টিন ডনেলি।
দানুষ্কা গুণতিলকা
২০১৫-১৬ মৌসুমে নিউজিল্যান্ড সফরে মাদক কেলেঙ্কারিতে কুশল পেরেরার সংশ্লিষ্টতার অভিযোগ উত্থাপিত হলে গুণতিলকা ওডিআই সিরিজে অন্তর্ভূক্ত হন। তিনি তিলকরত্নে দিলশানের সাথে ব্যাটিং উদ্বোধনে নামেন। প্রথম দুইটি ওডিআইয়ে তার ব্যাটিংশৈলী তেমন আশাপ্রদ না হলেও সিরিজের তৃতীয় ওডিআইয়ে ও নিজস্ব ৪র্থ ওডিআইয়ে ৪৫ বলে মনোমুগ্ধকর ৬৫ রানের অর্ধ-শতক করেন। তার ঐ ইনিংসে ৭ চার ও ৪ ছক্কা ছিল। এরফলে নিউজিল্যান্ডের কাছ থেকে ম্যাচ ছিটকে যায় ও শ্রীলঙ্কা ৮ উইকেটে জয় পায়। গুণতিলকা তার অসামান্য ইনিংসের জন্য ম্যান অব দ্য ম্যাচের পুরস্কার লাভ করেন। একই সফরে ৭ জানুয়ারি, ২০১৬ তারিখে স্বাগতিক নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার।